REPUBLIKA HRVATSKA

GRAD ZAGREB

INDUSTRIJSKA STROJARSKA ŠKOLA

KLASA: 003-06/19-01/23

URBROJ:251-287-19-01-1

Zagreb, 23. siječnja 2019.

**Z A P I S N I K**

s 23. sjednice Školskog odbora Industrijske strojarske škole, održane dana 23.siječnja 2019. godine u 16,00 sati u uredu ravnatelja Škole.

Prisutni članovi Školskog odbora:

1. Ivica Štefanac

2. Božo Čužić

3. Snježana Barbarić

4. Ilija Krstanović

5. Jadranko Kezerić

6. Ana Vereš

Odsutan: Petar Bezjak

Ostali prisutni:

1. Nenad Pavlinić ravnatelj

2. Vesna Soldo tajnica Škole

Sjednicu vodi Ivica Štefanac predsjednik Školskog odbora

Zapisnik vodi Vesna Soldo tajnica Škole

 Ivica Štefanac predsjednik Školskog odbora, otvara sjednicu i konstatira da je na sjednici od sedam nazočno šest članova i da postoji potrebna većina za rad i odlučivanje. Dnevni red iz poziva za sjednicu stavlja na glasovanje i konstatira da je jednoglasno prihvaćen

 **D n e v n i r e d:**

1. Verifikacija zapisnika sa 22. sjednice Školskog odbora

2. Razmatranje prijava na natječaj za zakup i donošenje odluke o izboru natjecatelja

3. Razno

**AD.1.**

Ivica Štefanac: Stavljam na glasovanje zapisnik sa 22. sjednice Školskog odbora, konstatiram da je jednoglasno prihvaćen.

**AD. 2.**

Nenad Pavlinić: Na natječaj za zakup zaprimljene su dvije ponude :

1. AAMK 1950 do.o. iz Zagreba sa ponudom od 2000,00kn. i
2. „Rubor d.o.o. iz Zagreba sa ponudom od 2100,00kn.

 Ja sam iznio svoje mišljenje da bi zakupnik koji već koristi dio prostora uredio ga i primio učenike na praksu, te kojeg poznajemo trebao imati prednost. Znamo o kome se radi. Plaća na vrijeme.

Ivica Štefanac : Slažem sa izlaganjem ravnatelja. Mislim da zakupnik koji redovito održava prostor i redovito ga plaća bi trebao imati prednost.

Ilija Krstanović :AAMK koristi školsko dvorište za parkiranje i trebalo bi mu naplatiti parkiranje za četiri parkirna mjesta. Mišljenja sam da prema drugom natjecatelju ne treba odmah pristupati sa nepovjerenjem, a dao je višu ponudu.

Božo Ćužić : Budući da su obje škole u projektu centra kompetencija za strojarstvo ja sam protiv davanja prostora u zakup. Smatram da će prostor biti potreban za navedene svrhe.

Nenad Pavlinić: Sve je dogovoreno na nivou Grada taj odjel nije u opciji za centar kompetencija.

Snježana Barbarić: Nisam neki stručnjak ,ali riječi sigurnost i veliko povjerenje su mi poznate. Mislim da bi svakako netko u koga imamo povjerenje trebao imati prednost.

Ana Vereš: Slažem se da osobi u koju se ima povjerenje treba dati prednost. Uvijek sam za to da se procijeni sigurnost i na temelju iste odluči.

Jadranko Kezerić: I ja sam za to da se prostor da zakupniku kojeg poznajemo.

Nenad Pavlinić: Predlažem da na sjednicu Školskog odbora pozovemo oba natjecatelja da iznesu svoje mišljenje.

Ilija Krstanović: Predlažem da povjerenstvo u sastavu Božo Ćužić, Ivica Štefanac i Jadranko Kezerić obavi razgovor sa natjecateljima i da nam prezentira svoje mišljenje.

Božo Ćužić: Bio sam protiv davanja prostora u zakup tako da ne bih bio član povjerenstva.

Ivica Štefanac: Uvažavajući danas iznesena mišljenja predložio bih da ravnatelj imenuje povjerenstvo iz reda zaposlenika koji nisu članovi Školskog odbora. Stavljam na glasovanje

 **ZAKLJUČAK**

I .Obvezuje se ravnatelja Škole da imenuje Povjerenstvo za zakup iz reda zaposlenika Škole koji nisu članovi Školskog odbora.

II. Imenovano Povjerenstvo obavit će razgovor sa natjecateljima za zakup, sastaviti zapisnik i Izvješće podnijeti Školskom odboru.

konstatiram da je jednoglasno donesen.

 **AD.3.**

Ivica Štefanac: Trebali bi dogovoriti termin naredne sjednice zbog financijskog izvješća. Dali možemo zakazati sjednicu za 31.1. 2019. u 9,00. sati? Članovi Školskog odbora su jednoglasno prihvatili predloženi termin.

Izvijestio bih vas da je svim školama upućen dopis Ministarstva znanosti i obrazovanja vezan za provjeru vjerodostojnosti isprava o stupnju obrazovanja svih zaposlenika.

 Sjednica završena u 17,40 sati

Zapisnik vodila Predsjednik Školskog odbora

Vesna Soldo,dipl.iur. ivica Štefanac prof.